Какви са предимствата на стъклените пред другите видове парапети?
Перфектното комбиниране на стъклените парапети с всякакви видове материали ги прави подходящ избор за почти всеки проект където се търси по-изчистен и отворен дизайн. Основните предимства на парапетните системи със стъкло са:

Безпрепятствената гледка – когато домът или бизнес сградата Ви предлагат красива гледка, последното нещо, което искате е да я скриете с борд, дебелостенен дървен или алуминиев парапет, още по-малко с парапет от желязо. Безрамковите стъклени парапети създават илюзията, че няма преграда между Вас и гледката. По този начин те спомагат за уникалния екстериорен дизайн на проекта Ви.

Лесната поддръжка – като цяло парапетите със стъкло са много лесни за почистване и изискват минимална поддръжка. Те са устойчив вариант даже когато са изложени на постоянни външни атмосферни влияния. Отпада и проблема с плесента, която често се среща при дървените парапети и проблема с ръждата при железните парапети.

Безопасността – използвайки стъклени парапети било то за открита тераса или за вътрешно стълбище, вие избирате едно безопасно решение, с което няма нужда да се притеснявате за децата и домашните си любимци, които могат да паднат, покатерят или наранят в разстоянията в парапета. Препоръчваме използването на закалено ламинирано стъкло. То е от 5-7 пъти по-здраво от незакаленото и благодарение на слепващия ламинат (pvb) отпада риска от чупене и разпръскване на парчета стъкло, тъй като той задържа структурата на стъклото цяла.

Уникалният дизайн – без значение дали правите нова инсталация или подменяте стари парапети, веднъж монтирани стъклените парапети ще допринесът за предизвикването на “уау” ефекта у всеки посетител. Резултатът от изчистените линии и откритата гледка е зашеметяващ вид на финалния дизайн.